b'\n_START_ARTICLE_\nCantacuzino\n_START_PARAGRAPH_\nCantacuzino er en bojarslekt fra Valakia og Moldova, og if\xc3\xb8lge familietradisjonen nedstammet fra en gresk-bysantinsk adelsslekt (fanarioter) med navnet Kantakuzenos. Hele slekten fikk fyrstestatus i Russland i 1865. Fyrst Stefan Cantacuzino bosatte seg i Sverige i 1944, der slekten er medlem av Ointroducerad adels f\xc3\xb6rening. Tidligere statsminister i Romania Gheorghe Cantacuzino var medlem av slekten.'